Поштоване колеге,

Етичка комисија за заштиту добробити огледних животиња Факултета ветеринарске медицине Универзитета (ЕК) у Београду ће организовати три седнице у наредном периоду од три недеље. Молим све колеге да се упознају са правилником о раду са огледним животињама на ФВМУБ који је пре три недеље постављен на сајт факултета.

1. Истраживачи који су заинтересовани да поднесу попуњен Образац захтева за одобрење спровођења огледа на животињама могу то да ураде слањем Обрасца на адресу: eticka.komisija@vet.bg.ac.rs
2. Молимо да се пошаље и посебан допис (Датум, и име и презиме онога ко тражи одобрење и где је запослен).
3. Све референце које се шаљу уз Образац нека буду обједињене под један PDF фајл са називом Референце\_ИмеПрезиме одговорног Истраживача

|  |  |
| --- | --- |
| Датуми до којих треба послати попуњене обрасце | Седнице ЕК ће се одржати |
| 26. април, 2016 године до 12 часова | 28. априла, 2016 године у 9 часова |
| 3. мај, 2016 године до 12 часова | 5. маја, 2016 године у 12 часова |
| 9. мај. 2016 године до 12 часова | 12. маја, 2016 године у 12 часова |

Да би обрасци били исправно попуњени молимо колеге следеће:

1. Да у рубрикама које се односе на лица која раде са животињама буду наведени само **доктори ветеринарске медицине** који имају сертификат да су обучени за рад са животињама или да су положили испит на Докторским академским студијама из предмета под називом: Експерменталне животиње и експериментални модели, или еквивалент том предмету уколико су на докторским студијама били на другом факултету.
2. Лице задужено за бригу о добробити животиња уколико се оглед на животињама спороводи на животињама које су смештене на ФВМ је

Име и презиме: Маријана Вучинић

Звање: Професор Факултета ветеринарске медицине Универзитета у Београду

Иницијали титуле: Др

Квалификације : Едукација за огледе „В“ категорије према „Закону о добробити огледних животиња Републике Србије“ – („Cлужбени гласник РС“ бр 39/2010) и Правилника о условима за упис у регистар за огледе на животињама и садржини и начину вођења тог регистра, програму обуке о добробити огледних животиња, обрасцу захтева за одобрење спровођења огледа на животињама, начину неге, поступања и лишавања живота огледних животиња, као и о садржини и начину вођења евиденције о држању, репродукцији, промету, односно спровођењу огледа на животињама (Сл. Гласник РС бр. 39/10). Ова категорија обучености је еквивалентна „С“ (це) категорија Federation of European Laboratory Animal Science Associations (FELASA).

Телефон: 0628038396

Mail: vucinicm@vet.bg.ac.rs

1. Лица задужена за бригу о добробити животиња уколико се оглед на животињама НЕ спороводи на животињама које су смештене на ФВМ већ на фармама треба да буду:
	1. као под 2. односно проф. Др Маријана Вучинић и
	2. лице које ће бити директно на фарми када се оглед спроводи а које мора да има квалификације као под 1.

Рубрика из Обрасца...под називом:

Начин одлагања угинулих животиња или животиња лишених живота – треба да буде попуњена на следећи начин:

По лишавању живота, животиње ће бити смештене у за то намењене просторије на Катедри за патологију ФВМУБ и потом нешкољиво уклоњене (Уговор ФВМУБ и Протеинке из Сомобора) према члану 117. став 3. и члану 137. став 3. *Закона о ветеринарству* („Службени гласник РС”, бр. 91/05 и 30/10) и члану 6. *Правилника o начину разврставања и поступања са споредним производима животињског порекла, ветеринарско санитарним условима за изградњу објеката за сакупљање, прераду и уништавање споредних производа животињског порекла, начину спровођења службене контроле и самоконтроле, као и условима за сточна гробља и јаме гробнице* (Објављен у „Службеном гласнику РС”, број 31/11).

**Такође молимо колеге да у недељи када пошаљу свој образац Етичкој комисији, те недеље и присуствују састанку ЕК на којој ће се размотрити њихови обрасци да би процедура исправке, уколико су исте потребне, била бржа и ефикаснија.**

Захваљујем се свима на досадашњој и будућој сарадњи,

С поштовањем,

Председник ЕК

Милица Ковачевић Филиповић